Μαριάννα Χατζοπούλου

Η Μαριάννα Χατζοπούλου (1932 - 8 Μαΐου 2002)Καθημερινή. «Κηδεύεται αύριο η τραγουδίστρια M. Χατζοπούλου».  Δημοσιεύθηκε 09/05/2002. Αρχειοθετήθηκε 20/03/2019. Ανακτήθηκε 20/03/2019. υπήρξε ιδιαίτερα δημοφιλής τραγουδίστρια στη δεκαετία 1955-1965, όταν τα ελαφρά και λαϊκά τραγούδια που ερμήνευσε, έγιναν μεγάλες επιτυχίες.Ριζοσπάστης. «Να ζήσουν τα φτωχόπαιδα». Δημοσιεύθηκε 16/12/2006. Αρχειοθετήθηκε 20/03/2019. Ανακτήθηκε 20/03/2019.

 Βιογραφία 
Γεννήθηκε στην Αθήνα και έζησε όλη της τη ζωή στον Άγιο Νικόλαο Αχαρνών.Τα Νέα. «Σίγησε η φωνή της Μαριάννας Χατζοπούλου» από tanea.gr. Δημοσιεύθηκε 09/05/2002. Αρχειοθετήθηκε 20/03/2019. Ανακτήθηκε 20/03/2019. Ήταν το τελευταίο παιδί πολύτεκνης οικογένειας και καταγόταν από την Κωμιακή της Νάξου. Ήταν παντρεμένη με τον επιχειρηματία Ανδρέα Λαμπρόπουλο και δεν είχε αποκτήσει παιδιά.

Ήταν γνωστή ως «η τυφλή τραγουδίστρια», λόγω προβλήματος στην όρασή της, που όπως είχε δηλώσει η ίδια σε συνέντευξή της στην εκπομπή «Νυχτερινός Επισκέπτης», το πρόβλημα στην όρασή της δημιουργήθηκε κατά την γέννησή της. Ως ενήλικη υποβλήθηκε σε οφθαλμολογική εγχείριση στον «Ευαγγελισμό» με αποτέλεσμα να βελτιωθεί αρκετά η όρασή της.

Ο Μίμης Πλέσσας ενθουσιάστηκε από την φωνή της και την παρότρυνε να υποβάλει αίτηση στον τότε «Ραδιοφωνικό Σταθμό Ενόπλων Δυνάμεων», όπου και της πρότειναν ημίωρη ραδιοφωνική εκπομπή.

Ένας άλλος που πίστεψε στη φωνή της ήταν ο στιχουργός Χαράλαμπος Βασιλειάδης. Αυτός την παρουσίασε στην δισκογραφική εταιρεία «Κολούμπια», η οποία όμως την απέρριψε. Έγινε δεκτή από την εταιρεία «Οντεόν - Παρλοφόν», την οποία η Μαριάννα ποτέ δεν εγκατέλειψε. Το 1955, ο Χ. Βασιλειάδης της εμπιστεύεται το τραγούδι του «Ζαφείρα», η επιτυχία του οποίου την κάνει δημοφιλή. Ακολούθησαν πολλοί γνωστοί λαϊκοί στιχουργοί που της εμπιστεύονται τραγούδια τους. Τραγουδά σε θέατρα και κέντρα, όπου το όνομά της παρουσιάζεται δίπλα σε αυτά των Καζαντζίδη, Περπινιάδη και Διονυσίου. Το 1957, τραγουδά στην ελληνική ταινία «Λατέρνα, Φτώχεια Και Γαρύφαλλο»«Λατέρνα, Φτώχεια Και Γαρύφαλλο» από finosfilm.com. Αρχειοθετήθηκε 13/08/2018. Ανακτήθηκε 20/03/2019. και το 1985, στην ελληνική ταινία «Αδέκαροι ερωτευμένοι».«Αδέκαροι ερωτευμένοι» από tainiothiki.gr. Αρχειοθετήθηκε 20/03/2019. Ανακτήθηκε 20/03/2019. Στο εξωτερικό τραγουδά σε ΗΠΑ, Καναδά, Αυστραλία, Σουηδία, Γερμανία, όπου υπήρχε πλούσιο το ελληνικό στοιχείο αλλά και Λίβανο και Αίγυπτο.Μαριάννα Χατζοπούλου (''Νυχτερινός Επισκέπτης''), συνέντευξη, 14' 50"

Τη διετία 1958-1960 είχε ξεπεράσει σε διαγωνισμούς των περιοδικών εκείνης της εποχής τραγουδίστριες όπως τη Νάνα Μούσχουρη και τη Γιοβάννα.

Απεβίωσε σε ηλικία 70 ετών, στις 8 Μαΐου του 2002, ύστερα από δίμηνη νοσηλεία στο ΚΑΤ, αποτέλεσμα τροχαίου ατυχήματος στην οδό Αχαρνών και κηδεύτηκε στο Α΄ Νεκροταφείο. Τα τελευταία χρόνια δεν ήταν τόσο δημοφιλής, αν και συνέχιζε να τραγουδά σε διάφορες συνεστιάσεις και εκδηλώσεις.

 Δισκογραφία 
Μερικά από τα τραγούδια που ερμήνευσε ήταν:

 «Ζαφείρα». Το 1955, σε μουσική του Άκη Σμυρναίου και στίχους του Χαράλαμπου Βασιλειάδη.
«Να ζήσουν τα φτωχόπαιδα». Το 1958, σε μουσική του Άκη Σμυρναίου και στίχους του Κλ. Κοφινιώτη.
«Η μάνα μου με δέρνει». Το 1958, σε μουσική του Βασίλη Τσιτσάνη και στίχους του Νίκου Ρούτσου.
«Μέσα στο νερό της λίμνης». Το 1958, σε μουσική του Λυκούργου Μαρκέα και στίχους του Θάνου Σοφού.
 «Κάνε κότσο τα μαλλιά σου»
 «Φούστα κλαρωτή»
«Το νυφικό σου φόρεμα», στην ταινία «Ο μπακαλόγατος»
«Το αγόρι μου»
«Η ωραία Αιγιώτισσα»
«Εκείνο το παράθυρο»
"Τα παλαιά μου βάσανα"(Βλάχα, Παραδοσιακό Νάξου)"Βλάχα" - Μαριάννα Χατζοπούλου - στιγμές της ζωή της!!

 Παραπομπές 

Εξωτερικοί σύνδεσμοι 
. Ενημερωτική εκπομπή του δημοσιογράφου Άρη Σκιαδόπουλου. Χρονολογία Παραγωγής: 1995. Διάρκεια: 00:46:55.

Κατηγορία:Ελληνίδες τραγουδίστριες